CELEX: 31992R1921
Language: el
Date: 1992-07-13 00:00:00
Title: Κανονισμός (ΕΟΚ) αριθ. 1921/92 της Επιτροπής της 13ης Ιουλίου 1992 για τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 του Συμβουλίου

Avis juridique important

|

31992R1921

Κανονισμός (ΕΟΚ) αριθ. 1921/92 της Επιτροπής της 13ης Ιουλίου 1992 για τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 του Συμβουλίου  

Επίσημη Εφημερίδα αριθ. L 195 της 14/07/1992 σ. 0008 - 0009

ΚΑΝΟΝΙΣΜΟΣ (ΕΟΚ) αριθ. 1921/92 ΤΗΣ ΕΠΙΤΡΟΠΗΣ  της 13ης Ιουλίου 1992  για τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού  (ΕΟΚ) αριθ. 804/68 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 816/92 (2), και ιδίως το άρθρο  5γ παράγραφος 7,  Εκτιμώντας:  ότι ο κανονισμός (ΕΟΚ) αριθ. 818/92 του Συμβουλίου (3), με τον οποίο θεσπίζεται για την περίοδο από 1ης Απριλίου 1992 έως 31 Μαρτίου 1993, το το κοινοτικό απόθεμα για την εφαρμογή της κοινοτικής εισφοράς που αναφέρεται στο άρθρο 5γ του κανονισμού (ΕΟΚ)  αριθ. 804/68, το εν λόγω απόθεμα έχει καθοριστεί σε 2 082 885,740 τόνους- ότι πρέπει, για τους ίδιους λόγους να κατανεμηθεί αυτό σύμφωνα με τις ίδιες βάσεις όπως και για την όγδοη περίοδο, και να συμπληρωθεί αναλόγως ο κανονισμός (ΕΟΚ) αριθ. 1546/88 της  Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2061/91 (5)-  ότι τα κράτη μέλη ήταν σε θέση, βάσει του άρθρου 13 σημείο 1 του κανονισμού (ΕΟΚ) αριθ. 1546/88, να αντικαταστήσουν την περίοδο των δώδεκα μηνών με περίοδο 52 εβδομάδων- ότι εφόσον εφαρμόζεται η εν λόγω διάταξη, η εθνική νομοθεσία είχε καθορίσει την  έναρξη και το τέλος των περιόδων εφαρμογής του καθεστώτος της συμπληρωματικής εισφοράς σε ημερομηνίες διαφορετικές από εκείνες της 1ης Απριλίου και της 31ης Μαρτίου- ότι δεδομένου ότι το σημερινό καθεστώς πρέπει να λήξει στις 31 Μαρτίου 1993 είναι  σκόπιμο να προβλεφθεί ότι η ένατη περίοδος, κατά την έννοια των εν λόγω εθνικών ρυθμίσεων, επεκτείνεται μέχρι την ημερομηνία αυτή και να ληφθούν οι αναγκαίες διατάξεις προκειμένου να αμβλυνθούν οι συνέπειες που προκύπτουν από την αναγκαία επέκταση της  ένατης περιόδου στα εν λόγω κράτη μέλη-  ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη μέσα στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1546/88 τροποποιείται ως εξής:  1. στο άρθρο 1 τέταρτο εδάφιο εισαγωγική φράση, οι όροι "Για την περίοδο από 1ης Απριλίου 1991 έως 31 Μαρτίου 1992" αντικαθίστανται από τους όρους "Για καθεμία από τις περιόδους από 1ης Απριλίου 1991 έως 31 Μαρτίου 1992 και από 1ης Απριλίου 1992 έως 31  Μαρτίου 1993"-  2. στο άρθρο 13 προστίθεται το ακόλουθο σημείο 3:  "3. Όταν εφαρμόζεται η διάταξη του σημείου 1, η ένατη περίοδος επεκτείνεται από το τέλος της όγδοης περιόδου, κατά την έννοια της εν λόγω εθνικής ρυθμίσεως, μέχρι τις 31 Μαρτίου 1993. Οι ποσότητες που διατίθενται στο εμπόριο πριν από το τέλος της  περιόδου των 365 ημερών ή, κατά περίπτωση, των 364 ημερών, και η 31η Μαρτίου 1993 καταλογίζονται στο τμήμα της συνολικής εγγυημένης ποσότητας που αναφέρεται στο άρθρο 5γ παράγραφος 3 στοιχείο ζ) πρώτο εδάφιο του κανονισμού (ΕΟΚ) αριθ. 804/68, η οποία  αυξάνεται με τις ποσότητες που αναφέρονται στο άρθρο 1 τέταρτο εδάφιο και με την ποσότητα που αναφέρεται στο παράρτημα του κανονισμού (ΕΟΚ) αριθ. 857/84 που αντιστοιχεί στον αριθμό των συμπληρωματικών ημερών που περιλαμβάνει η ένατη περίοδος"-  3. στο άρθρο 19 προστίθεται η ακόλουθη παράγραφος 6:  "6. Τα κράτη μέλη ανακοινώνουν στην Επιτροπή πριν από την 1η Αυγούστου 1992 τις διατάξεις που, κατά περίπτωση, έχουν θεσπιστεί δυνάμει του άρθρου 13 σημείο 3."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 86 της 1. 4. 1992, σ. 83. (3) ΕΕ αριθ. L 86 της 1. 4. 1992, σ. 87. (4) ΕΕ αριθ. L 139 της 4. 6. 1988, σ. 12. (5) ΕΕ αριθ. L 187 της 13. 7. 1991, σ. 35.